**Tema 1:Noțiuni introductive**

**Speță:**

**În conformitate cu Art. 8. Respectarea dreptului internaţional şi a tratatelor internaţionale**

(1) Republica Moldova se obligă să respecte Carta Organizaţiei Naţiunilor Unite şi tratatele la care este parte, să-şi bazeze relaţiile cu alte state pe principiile şi normele unanim recunoscute ale dreptului internaţional.

(2) Intrarea în vigoare a unui tratat internaţional conţinînd dispoziţii contrare Constituţiei va trebui precedată de o revizuire a acesteia.

Dispoziţiile Statutului Curții Penale Internațioanle prevăd următoarele:

Art.1. Curtea Curtea Penală Internaţională se înfiinţează ca o instituţie permanentă, care poate să îşi exercite competenţa faţă de persoane pentru crimele cele mai grave, avînd un răsunet internaţional în sensul prezentului statut. Ea este complementară jurisdicţiilor penale naţionale. Competenţa şi funcţionarea sa sînt reglementate de dispoziţiile prezentului Statut. Art.4. Regimul şi competenţele juridice ale Curţii

2. Curtea poate să îşi exercite funcţiile şi competenţele, potrivit prezentului Statut, pe teritoriul oricărui stat parte, iar printr-o convenţie în acest scop, pe teritoriul oricărui alt stat.

Art.27. Lipsa pertinenţei calităţii oficiale

1. Prezentul statut se aplică tuturor în mod egal, fără nici o distincţie, bazată pe calitatea oficială. În special, calitatea oficială de şef de stat sau de guvern, de membru al guvernului sau al parlamentului, de reprezentant ales ori de agent al unui stat nu exonerează în nici un caz de răspundere penală, potrivit prezentului statut, şi nici nu constituie ca atare un motiv de reducere a pedepsei.

2. Imunităţile sau regulile de procedură speciale care pot fi legate de calitatea oficială a unei persoane, în baza dreptului intern şi a dreptului internaţional, nu împiedică Curtea să îşi exercite competenţa faţă de această persoană. Art.89. Predarea anumitor persoane Curţii

1. Curtea poate prezenta statului pe teritoriul căruia o persoană este susceptibilă de a se afla o cerere, însoţită de documentele justificative indicate la art.91, vizînd ca această persoană să fie arestată şi să îi fie predată şi să solicite cooperarea acestui stat pentru arestarea şi predarea persoanei. Statele părţi răspund la orice cerere de arestare şi de predare conform dispoziţiilor prezentului capitol şi procedurilor prevăzute de legislaţiile lor naţionale.

Constituţia Republicii Moldova garantează imunitate:

* Preşedintelui Republicii Moldova (art.81 alin.(2)),
* deputaţilor în Parlament (art.70 alin.(3)
* judecătorilor, inclusiv judecătorilor Curţii Constituţionale (art.116).

Potrivit art.27 alin.2 din Statutul CPI, imunităţile sau regulile de procedură speciale care pot fi legate de calitatea oficială a unei persoane, în baza dreptului intern şi a dreptului internaţional, nu împiedică Curtea să-şi exercite competenţa faţă de această persoană.

1. Identificați ce se înțelege prin sintagma “normele unanim recunoscute”?
2. Reprezintă Declarația Universală a Drepturilor Omului un document obligatoriu?

* Art.27 Statutul CPI . Lipsa pertinenţei calităţii oficiale și art.81 alin.(2)),
* deputaţilor în Parlament (art.70 alin.(3)
* judecătorilor, inclusiv judecătorilor Curţii Constituţionale (art.116). sunt sau nu în contradicție prevederile Statutului CPI cu prevederile Constituției?